open-index/open-wikipedia-markdown huggingface dataset:
Ben Abdallah Banda

Ba da dua **Ben Abdallah Banda** nɛ yʋʋm tusir, kɔbiswai nɛ pisyɔpɔi nɛ yinne nwadisa anii la dabpii nɛ anu daar. (August 15, 1971). O anɛ Ghana pɔlitis nwɛɛd ka lɛn an Seventh Parliament of the Fourth Republic of Ghana nid yinne onɛ zieni tis Offinso South Constituency bɛ Ashanti Region la, o anɛ New Patriotic Party nid.

## On siniŋ siem nɛ o sakur yɛla
Ba da dua o nɛ yʋʋm tusir, kɔbiswai nɛ pisyɔpɔi nɛ yinne nwadisa anii la dabpiinɛ anu daar. (August 15, 1971). O yitnɛ Abofour-Offinso bɛ Ashanti Region la. O da keŋnɛ University of Ghana yʋʋm tusir, kɔbiswai nɛ piswai nɛ anii (1998) la ni ka die o yiiga degree wada zamisug ni. O da lɛn die bachelor of law degree yi Ghana School of Law yʋʋm tusa ayi la ni (2000).

## Pɔlitis
Banda anɛ Ghana pɔlitis nwɛɛd ka lɛm paas Fifth Parliament of the Fourth Republic of Ghana nidib la yinne onɛ zie Offinso South Constituency bɛ Ashanti Region la nɔba zug, o anɛ New Patriotic Party nid. O da anɛ wadmaani tis Offinso South Constituency nɛ nɔɔr atan, din pinil yʋʋm tusa ayi nɛ awai (2009) la ni keŋ paae yʋʋm tusa ayi nɛ pisi nɛ yinne (2021)

Onɛ da an kʋkdaani tis Judiciary Committee. Onɛ da lɛn an kʋkdaan tis Constitutional, Legal and Parliamentary Affairs Committee, ka lɛn an Subsidiary Legislation Committee nid yinne.

## Tʋʋma
Banda anɛ lɔya. O laan bɛnɛ nɛ Obeng Manu Law Firm bɛ Kumasi la. Yʋʋm tusa ayi nɛ pisi nɛ yinne nwadisa ayuobu dabpistan daar (June 30, 2021) ka Zugraan Akufo-Addo da gaŋ Ben Abdallah Banda ye o an Coordinator tis Zongo Development Fund, o da mukya ya ka Zongo sʋʋlim wʋsa Ghana nwa nɔbʋg.

Yʋʋm tusa ayi nɛ pisi nɛ atan nwadisa ayi dabpiinɛ anu daar (February 15, 2023) Zugraan Akuffo-Addo da gaŋ o ye o an kʋkdaan tis Hajj Board dɔlisid board la tiakir yɛla. O gaŋir la bɔɔdim anɛ di yis Hajj kennib la wʋsa daamug pʋʋgin.

## Mɛŋ bɛllim
Banda anɛ mɔr. O mɔr pua nɛ biisa atan.

## Gbanvɛɛnsa
Berekum Arsenal Football Club

**Berekum Arsenal Football Club** anɛ Ghana football club kanɛ bɛ Berekum bɛ Bono region sʋʋlim, Ghana, nwɛnɛ mitpistan (30 minutes) dɔribʋg ya-tuona baba fʋ yaa yi Sunyani. Di da pinilnɛ yʋʋm tusir, kɔbiswai nɛ piswai nɛ anu (1995) la ni, Ba bɛnɛ Division One League 

## CAF kap
Yʋʋm tusa ayi nɛ ayuobʋ la ni (2006), kilab la da paam suor ye ba nwɛ CAF Confederation Cup amaa ban da nwɛ nɛ Petro Atletico second round ni la, ka ba yisi ba. Ba da dɛŋim yis Diables Noirs tournament first round ni.

## Gidigir
GFA Disciplinary Committee da gidig kilab la ye ba kʋ lɛn nwɛ MTN FA Cup yaasa. Ba da gidig kilab la nɛ kilabnama atan (3 clubs) sieba banɛ da zanas ka pʋ ken MTN FA Cup pinilʋg maknam la naa ka mɛ pʋ sɔs suori yi GFA sananɛd nɛ gbaʋŋ kanɛ paal ye ba kʋ lɛn nyaŋi paas FA.

## Nyaaŋ lɛbisʋg
Ba da lɛbis kilab la Division One League ni yʋʋm tusa ayi nɛ piinɛ atan (2013) la ni. Ba da lɛb nyaaŋ ka di yinɛ ban da bɛ piinɛ anaasi ziesimin (14th) league table la ni la. Ban da lɛb nyaaŋ la paae zina ba nam mɔɔd ye ba lɛbi ba elite division. 

## 2019-20 nwɛɛdib

## Tʋʋma CAF ni
**CAF Confederation Cup**: 1 appearance

2006 – Second Round

## Gbanvɛɛnsa
Berekum West constituency

**Berekum West Constituency** anɛ constituency banɛ bɛ Ghana ka mɔr sɔ ka o zie ba nɔba zug bɛ Parliament of Ghana. Ba vɔɔtidnɛ gaŋ nid inne ka o aan ba wadmaani zieni tis sʋʋlim la. Berekum West bɛnɛ Berekum Municipal District dinɛ bɛ Bono Region.

## Titɔdis
Constituency la bɛnɛ Berekum Municipal Districti bɛ Bono Region sʋʋlim, Ghana.

## Wadmaannib

## Vɔɔtʋg

## Gbanvɛɛnsa
Berekum East Constituency

**Berekum East Constituency** anɛ constituency nam banɛ mɔr sɔ ka o zie ba nɔba zug bɛ Parliament of Ghana. Ba vɔɔtidnɛ gaŋid nid yinne ka o aan di wadmaani zieni tis sʋʋlim la dim. Brekum East bɛnɛ Bono Regioni bɛ Ghana. 

Onɛ an wadmaani tis constituency la anɛ Nelson Kyeremeh.

## Gbanvɛɛnsa
Bernard Ahiafor

**Bernard Ahiafor** (duanɛ 6 February 1973) anɛ Ghana  pɔlitis nwɛɛd ka paas Wadmaanib yin la zieni tis Akatsi South bɛ Volta Region. o anɛ Maasim tiig Naadɔɔg didib la yinne.

## Mɛŋ bɛlim nɛ o sakur yɛla
Bernard Ahiafor yinɛ Atidzive. O da maali o O Levelnɛ Abor Senior High School, ka maali o Bachelor's Degree University of Ghana.

## Gbanvɛɛnsa
Bernard Okoe Boye

**Bernard Okoe-Boye** anɛ Ghana nid kanɛ an politis wɛɛd nɛ wdamaani paas wadmaandib yikanɛ passi ayɔpɔi n bɛ Ghana Republic kanɛ paasi anaasi la. O anɛ wadmaan tis Ledzokuku Constituency n bɛ Greater Accra Region sʋʋlim . O anɛ wabʋg naadɔɔg la nid. O daa anɛ kpɛɛm bɛ  Korle Bu Teaching Hospital, linɛ an Sibiti titaar bɛ Ghana kpɛla. Nannana o anɛ kpɛɛm bɛ nwaa daug  gu waad  (NHIA)  On na gɔsi  nwaa daug gu waad la lʋgir la ken siem Ghana nwa).

## O siniŋ siem nɛ o sakur yɛla
O yinɛ Teshie linɛ bɛ Ledzokuku Constituency, o ani wadmaan. o da keŋ Field Engineers Junior High School nɛ o paami o kasɛtta gbaʋŋ. Okoe-Boye anɛ Presbyterian Boys' Secondary sakur biig kʋdʋg (Presec-Legon) o da naar ani nɛ yʋʋm  2000. Bernard Okoe Boye anɛ alaafi tʋn -tʋn ,o mɔr BSC bɛ Human Biology, Medicine nɛ Surgery n yit  Kwame Nkrumah University of Science nɛTechnology.O lɛm mɔr master's degree bɛ Public Health (MPH) yit Hamburg School of Applied Science nɛ A1 certificate bɛ German yit Geothe Institute, Accra. Medical licence (MEDICAL AND DENTAL COUNCIL)

## O tʋʋma yɛla

### Alaafi lʋgir
Okoe-Boye daa anɛ alaafi tʋn-tʋn bɛ Ghana alaafi lʋgir la , lin yi  2009 ti paae 2012 bɛ Central Regional Hospital, Department of Surgery, Pediatrics nɛ Obstetrics nɛ Gynecology, Cape Coast lin yi 2009 ti paae  2011 nɛ Department of Internal Medicine, Tema General Hospital. O daa kpɛlim bɛ ani an alaafi tʋn-tʋn yʋʋma  anaasi ani ka o daa tʋʋm bɛ Kibi Government Hospital, Department of Obstetrics and Gynecology nɛ  La General Hospital. Pɔi ka o daa na lieb wadmaan , Oko-Boye daa anɛ alaafi tʋn-tʋn bɛ LekMA Hospital bɛ Accra.

## Politiks
Okoe-Boye anɛ wadmaan tis Ledzokuku Constituency n bɛ  Greater Accra Region sʋʋlim. Nɛ   7 December 2016 ka ba daa zuŋ o nɛ  7 January 2017. O paasi gɔmɛna laasʋg kanɛ boun ye a  Health nɛ Government Assurance.

Li nwadisi anaasi  li daba anaasi daar bɛ yʋʋm tusa ayi nɛ piisi la ni ka gɔmɛna zugdaan Akufo-Addo gaŋi Okoe-Boye  ka o an minista nyaandɔl bɛ alaafi lʋgir la, ka ba zuŋ o nɛ 21 April 2020. ka daa o lu ka pʋ lɛm a wadmaan tis  Ledzokuku bɛ 2020 Ghana dim vɔtʋg titaar  ka Benjamin Narteh Ayiku  an maasim tiig naadɔɔg nid la daa di. Ba daa gaŋ o ye o an  nwaa daug gu waad gaŋ kpɛɛm bɛ April 21 of 2022. (talk) 14:32, 14 October 2023 (UTC)

## Laasʋg nam
1.Government Assurance Committee

2.alaafi lʋgir laasʋg

## Gbanvɛɛnsa
Bernice Adiku Heloo

**Bernice Adiku Heloo** (Ba dʋa o nɛ yʋʋm tusir, kɔbiswai nɛ pisnu nɛ anaasi nwadisa awai dabpisi nɛ anaas daar, September 24, 1954) o anɛ Ghana pɔlitis nwɛɛd ka an wadmaan kʋdʋg tis Hohoe Constituency. 

## On siniŋ siem
Ba da dʋa Heloo nɛ Hohoe, Volta Region, o saam anɛ Rev. E. T. Adiku ka o ma aan Comfort Adiku.

## Gbaʋŋ zamisʋg yɛla
Heloo da keŋnɛ Mawuli School nɛ OLA Girls' Secondary School, Ho. O da maali o BA in study of religions nɛ MPhil in adult education yi University of Ghana. O da lɛn maal M.Ed. in adult education, literacy for rural development, University of Manchester. Ka da lɛm maal doctorate degree, political economy yi Swiss Management Center University.

## Tʋʋma
Heloo da da an zugraan kʋdʋg kanɛ nan yi Society For Women and AIDS bɛ Africa ka lɛn an onɛ da pinil Prolink, asʋo-m-mɛŋ tʋʋma lʋgʋr kanɛ bɛ Ghana. Nananna, o anɛ wadmaani tis Hohoe constituency. 

## Pɔlitis

### Wadmaan
Heloo dapaasnɛ wadmaanib banɛ pʋ zuoe 6th parliament of the 4th republic of Ghana la ni. O da anɛ wadmaani tis Hohoe, Volta Region din yi yʋʋm tusa ayi nɛ piinɛ atan la yʋʋmpaal nwadig la daba ayɔpɔi daar (January 7, 2013), kem paae zina; O nɔɔra ayi nwa ka o keŋ la. On an wadmaani tis Hohoe Constituency la, Heloo zɛrig Republic of Ghana zugraan Nana Addo Dankwa Akufo-Addo nɛ on pʋ maan ban da zu Takoradi pʋasada yʋʋm tusa ayi nɛ piinɛ awai la (2019) on da paan Ghana ziesim an siem la.

## Minister nyaandɔl
John Dramani Mahama da gaŋ o yʋʋm tusa ayi nɛ piin atan (2013) la ni ye o an Minister of Environment, Science and Technology and Innovation nyaandɔl. O da tʋm zinikan John Mahama gɔmena la ni din yi yʋʋm tusa ayi nɛ piinɛ atan (2013) paae yʋʋm tusa ayi nɛ piinɛ ayɔpɔi (2017). 

## Mɛŋ bɛllim
Heloo anɛ Kristo biig ka mɔr sid.

## Gbanvɛɛnsa
Biakoye Constituency

**Biakoye Constituency** anɛ Ghana Parliament constituency nam la yinne. Ba vɔɔtidnɛ gaŋ nid yinne ka o aan ba wadmaan. Di bɛnɛ Biakoye districti bɛ Oti Region, Ghana.

## Titɔdis
Constituency la bɛ nɛ Biakoye district bɛ Oti Region, Ghana. Di dagɔbʋg anɛ Krachi East district, tuon anɛ Volta Kɔldaʋg, datiʋŋ anɛ Hohoe Municipal nɛ Kpando Municipal district dinne bɛ Volta Region ka nyaaŋ an Ghana nɛ Togo titɔdig. Constituency la da bɛnɛ Volta Region ka ba naam pʋdig Region paala dɔlisid yʋʋm tusa ayi nɛ piinɛ anii nwadis piinɛ ayi (2012) vɔɔtʋg la.

## Wadmannib

## Vɔɔtʋg

## Gbanvɛɛnsa
Biis Tʋʋma

Biis tυυma yin an bɔ.
Bipυmis nɛ biribis yaa bɛ yin la, ba tυυma anɛ ye ba sυŋi ba saannam nɛ ba manam tυυm kanɛ ka ba paŋ na nyaŋi tυm yin la.

## Bipυmis tυυma.
Duaadip yaa mɔr bipυmis ka ba bɛ yin la, ba tυυma anɛ yɛ ba piis zag la ka pies lass ka nyaan keŋ sakυr di yaa an bɛogυn.

## Biribis tυυma.
Biribis tυυma yin anɛ ba piis saman ka yis bɛɛ yυog bυŋkɔnbid la ka nyaan tiebi keŋ sakυr mɛn.

Biis la wυsa sυŋidi taaba dinɛ an yin la tυυma ka li an nyaae
Binduri (district)

## Binduri sʋ'ʋlʋm yɛla
**Binduri** anɛ sʋ'ʋlʋm kanɛ pɛ'ɛs sʋ'ʋlʋm piinɛ anu (15) la zug Upper East sʋ'ʋlʋm Ghana nwa ni. Sansi'en na sa di da anɛ yinne nɛ Bawaku municipal district 1988 sa'aŋa; di yʋ'ʋn daa ti kɛna paae saŋa kanɛ an ye ba pʋdʋgi di yʋ'ʋn paam Binduri district n yi (Ya- tuona) nɛ Pusiga district n yi (Ya- nya'aŋ) 28 June 2012 yʋʋŋ. Ba sʋ'ʋlʋm la'asʋg zin'iŋ kanɛ ka ba buon ye 'District assembly' la bɛnɛ Ya-nya'aŋ Upper East sʋ'ʋlʋm ka Binduri an di teŋpʋʋg tita'ar.

## Gbanvɛɛnsa
Bismark Tetteh Nyarko

**Bismark Tetteh Nyarko** (Ba da dʋa o nɛ yʋʋm tusir kɔbiswai nɛ pisyɔpɔi nɛ atan Nwadis piinɛ ayi dabpiinɛ anu daar, 15 December 1973) ka o an Ghana pɔlitiks nwɛɛd ka an Wadmaani tis Upper Manya Krobo Constituency sʋʋlim dim.

## Gbanvɛɛnsa
Binduri Constituency

**Binduri constituency** anɛ constituencynam yinne kanɛ bɛ Ghana wadmaannib yin la. Di gaŋid nid yinne ka o aan ba wadmaani zieni tisi ba wadmaannib yin la dɔlisid Ghana vɔɔtʋg suor. Binduri da paasnɛ Bawku Municipal district bɛ Upper East Region sʋʋlim, Ghana amaa din yi yʋʋm tusa ayi nɛ piinɛ ayi nwadisa yuobʋ la ni (June 2012) ka di liebi di mɛŋ district.

## Titɔdis
Binduri tɔdnɛ nɛ Garu Tempane District lɛbid ya-nyaaŋ nɛ ya-tuon, Bawku Municipality lɛbid ya-datiʋŋ baba nɛ Bawku West District bɛbid ya-tuona baba bɛ Upper East Region sʋʋlim, Ghana.

## Banɛ aan di Wadmaannib

## Vɔɔtʋg

## Gbanvɛɛnsa
Black Volta

**Black Volta bɛɛ Mouhoun** anɛ kɔlʋg kanɛ pʋbigidi yit Burkina Faso ka di waalim na an nwɛnɛ km tusir yinne, kɔbistan nɛ pisnu nɛ yi (1,352 km) bɛɛ mɛɛla kɔbisnii nɛ pisnaasi (840 mi) kem paae atɛʋk piel (White Volta) bɛ Dagbon, Ghana, Volta Lake la naarin. Black Volta la kuom yitnɛ Cascades Region bɛ Burkina Faso la, kpie nɛ Mount Tenakourou, teŋ la waalim naarin. Di teŋir biela anɛ Ghana nɛ Burkina Faso titɔdʋg, ka Burkina Faso mɛ bɛ Côte d'Ivoire nɛ Ghana titɔdʋgʋn. Ghana pʋʋgin, di anɛ titɔdʋg tis Savannah nɛ Bono region nam. Bui Mu'ar la, hydroelectric power plant, mɛnɛ kɔlʋg la ni, kpɛm bɛ Bui National Park dagɔbʋg baba, ka kɔlʋg la pʋdigi di ay.

## Gbanvɛɛnsa
Bole

**Bole** anɛ tempʋbil ka an tempʋtitaari tis Bole district, district kanɛ bɛ Savannah Region sʋʋlim, northern Ghana. Bole bɛnɛ suorini tɔɔŋ Sawla tempʋʋg nɛ Bamboi tempʋʋg. Bole an zinikanɛ ka Bole District Hospital nɛ post office bɛ. Bole District labisim anɛ wʋʋ 4800 km2 ka di nidib kal an wʋʋ tusa pisnii nɛ ayɔpɔi, kɔbisyuobʋ nɛ pisnu nɛ ayuobʋ (87,656). Ghana Zugraan kʋdʋg John Dramani Mahama yinɛ tempʋbil kaŋa ni.

## Zinibanɛ bɛ ani
Bole Senior High School

Bole District Police Command

Bole District Government Hospital

Nkilgi FM

## Gbanvɛɛnsa
Bolga All Stars Sporting Club

**Bolga All Stars Sporting Club** anɛ Ghana professional football team kanɛ nwɛɛd 1A Zone bɛ Ghana Division One League la ni. Zone 1A mɔrnɛ seven competing teams banɛ yi Ashanti Region, Brong Ahafo Region nɛ three Northern Regions of Ghana. Team la bɛnɛ Bolgatanga bɛ Upper East Region sʋʋlim, Ghana.

## Gbanvɛɛsa
Black Star Square

**Black Star Square,** linɛ ka li yʋʋr lɛm buon ye Independence Square la, anɛ nimbabig laasʋg zinigi bɛ Accra, Ghana, n tɔnd Accra niŋwisigir diema zinig nɛ Nkwame Nkrumah Memorial Park la. Black Star Square anɛ zinig kanɛ ka yʋʋm wusa ka ba maan Independence diema nɛ diem titada bani bɛ Ghana sʋʋlim. Nananna di yʋʋŋ anɛ babiri tis Ghana nidib nɛ sogianam laas titada zinisi bɛ Ghana kpala. Ba da maal zinig la naae nɛ yʋʋm tusir, kɔbis wai nɛ pisyuobu nɛ yinnɛ la ni ka li da kpɛm sial nɛ Queen Elizabeth onɛ pɛɛs ayi o  kʋk zuk la kɛn saŋŋa. Black Star Square bɛnɛ 28th Febuary suor la nɛ Accra ya dagɔbʋg baba la tɛŋsʋk. Lɛm pɛɛs yaasaa, di anɛ zinititaar kani pɛɛs dunia wʋsa zinis titada zinis la yinne.

## Labakuda
Gold Coast linɛ yʋʋŋ  an nananna Ghana independence yanaŋ la, Kwame Nkrumah da an yiiga piram minista nɛ pirɛsiden yʋʋm tusir, kɔbis wai nɛ pisnu nɛ ayɔpɔi (1957) saŋkan. Kwame Nkrumah da tis nɔɔr ka ba mɛ Black Star Square la ye ba nɔki diem tɛŋ la Independence dabisir diema la. Di da sialnɛ nɛ Queen Elizabeth onɛ pɛɛsa ayi (II) o kʋg zug la kɛn saŋŋa Ghana na. Yʋʋm tusir, kɔbis wai nɛ pisyuobu nɛ yinnɛ saŋŋa ka ba da mɛ Black Star Square la naae. Kwame Nkrumah da gaad Ghana dim tuon ka ba paam Independence n yi Britain dim nuusin dinɛ ka ba da buon ye Gold Coast la.

## Di Sʋm
Black Star Square anɛ Ghana dim Independence laasʋg zinig kani ɛnti lut 6th March yʋʋm wʋsa. Linɛ ziie viki ka pʋ tanmid anɛ Golden Jubilee, Ghana yʋma pisnu (50th) annivɛsiri Independence laasʋg dinɛ ka ti faan ti mɛŋi yi British dim nuusin la. Golden Jubilee laasʋg diema la da naamnɛ March 6, 2007 ka di da anɛ Pirɛsiden John Kuffour da gaad tuon. Di mɛ lɛm anɛ zinig kani ka laas titada nɛ samampiidnam diemidi ani. Saan wʋsa mɔr suor ka ba na nyaŋŋi kia footonam zinig la wʋsa ni, hali laam pɛɛs nɛ Black Star Square zaanɔɔr la.

## Di Zi'esim
Independence Square la ni mɔr zinisa, dinɛ na yaŋŋi nɔk nidib tusa pistan (30,000). Square la nwɛɛd nyɔɔg nɛ monumɛns banɛ libil  Asʋ'ʋ-m-mɛŋ zaba nɛ Labirasin la. Banɛ an Independence Arch nɛ, Liberation Dabisir Monument nɛ Black Star Square zaanɔɔr la, ba lɛm buoni li nɛ ye Black Star Monuments. Sanlim soogia dinɛ ka ba yaabi zi'eli kpa Independence Arch la paannɛ Ghana nidib banɛ da kɔɔŋi ba nyɔvʋya Asʋ'ʋ-m-mɛŋ zaba la ni.

## Laastitada
March 24, Yʋʋm tusir, kɔbis wai nɛ piswai nɛ anii (1998), nidib da laasi tʋʋg tusa kɔbisnu square la ni ye ba die U.S Pirɛsidɛn kudug Bill Clinton. Laas kaŋŋa zanbil U.S Pirɛsidɛn la o yiiga kɛn kani ka o kɛŋ Ghana sʋʋlim na.

August 10, yʋma tusa ayi nɛ pii nɛ ayi (2012), ba da maal Ghana pirɛsidɛn kudug John Atta Mills kuur la nɛ Square la ni.

November 18, yʋma tusa ayi nɛ pii nɛ ayi (2012), ba da maal Ghana Pirɛsidɛn nyaŋdɔl kudug Aliu Mahama kuur la nɛ Square la ni.

January 27, yʋma tusa ayi nɛ pisi nɛ yinnɛ la ni, Ghana Pirɛsidɛn kudug Jerry Rawlings kuur la, Square la ni ka ba da maal.

## Gbanvɛɛnsa
Bolgatanga Senior High School

**Bolgatanga Senior High School** anɛ gɔmma sakur, dinɛ an co-educational samisʋg zi'ig ka bɛ Winkongo, teŋbil dinɛ bɛ 8km Bolgatanga ya-dagɔbʋg, Upper East Region, Ghana. Sakur la bɛnɛ Talensi-Nabdam District pʋʋgʋn.

## Di pin'ilʋg
Sakur la da pin'ili dabisir 15 October, 1970 nɛ sakur biis 75 bɛ Zuarungu, zi'ig kani ka Zuarungu Senior High School bɛ nanna la nɔɔ, ka Mr. Bayala C.J. Yibrul an  yiiga  Pa'an kpɛɛm. Pa'anib saŋkan kanl da anɛ piinɛ yinne: pa'anib bani paam zamisʋg da anɛ atan' ka pa'anib anii bani kpɛlim la an bani sʋŋid.

## pa'ankpɛɛmnam
Pa'ankpɛɛm bani mi bɛ  Bolgatanga Senior High School kanli nwa:

* Bayala C. J. Yibrul
* Mr. Quansah
* E. K. Daraan
* Didacus A Afegra
* Ababu Afelibig
* Michael Yeinime Moni$

## Sakur la nya'andiib
Labakʋda kɛ ka ti baŋ ye Bolgatanga Senior High School dit nya'an WASSCE kpansib ni nɛ national sports competitionsni. Sakur la di 2016/17 National Health Insurance Scheme Quiz competition

2016: National Health Insurance Quiz Champions.

## Ba tɔbir tɛɛgir
Sakur la da yɔnɛ bɔzʋgɔ sakur biis da du'e taawai ye sukur bitita'anɛ da kpila la zug.  Ka ba zi'el kɔmitii ye o ba gɔs yɛl la.  

## Gbanvɛɛnsa
Bolgatanga Girls Senior High School

**Bolgatanga Girls Senior High School** anɛ pʋ'asada ma'aa sakur kanɛ bɛ Bolgatanga dinɛ bɛ Upper East Region, Ghana. Sakur la da pin'ilnɛ yʋʋm 1956 la ni ka an pʋ'asada Middle School kanɛ mɔr gbɛɛnsa. Lin nya'aŋ ka ba maali li pʋ'ab kɔlɛgi bɛ yʋʋm 1965 la ni ka ka 1973 yʋʋm la ka li lieb pʋ'asada sakur bɛɛ Bolgatanga Girls Senior High School.

## Gbanvɛɛnsa
Bongo District

**Bongo District** anɛ sʋ'ʋlʋmnam piinɛ anu dinɛ bɛ pper East Region, Ghana la ni yinne. Ba da zi'eli di nɛ ka di an distirik asambil yʋʋm 1988 la ni; dinɛ ka Legislative Instrument (L.I.) 1446 la kɛ ka di zi'en. Municipality la bɛnɛ Upper East Region teŋsʋk ka Bongo an di tenpʋtita'ar

## Di bɛllim nɛ di wina bɛllim

### Bɛllim
Bongo District bɛnɛis Bolgatanga babir, dinɛ an Upper East Region teŋpʋtita'ar la. Di tɔndnɛ Kassena-Nankana District ya-tuona ka Bolgatanga Municipal District mɛn bɛ ya-dagɔbʋg. Sʋ'ʋlʋm la wʋsa anɛ wʋʋ 459 square kilometers.

### Di wina bɛllim
Zi'ig la anɛ sassi ka mɔr tampiis bani dʋ agɔla wʋʋ 200 m nɛ. Zi'ig la mɔri tiis bi'ela. Zi'ig la bɛnɛ Sudan Savannah Zone, zi'ig la pɔti anɛ Guinea Savannah Zone. Zi'ig la bɛnɛ zi'ikani nwennɛ tambin'isig nɛ. Di mɔri sas wʋʋ 70 yʋʋm yinne pʋʋgʋn, ka mɔr yʋʋm pʋʋgʋn sawina wʋʋ 600–1,400 mm.

## Zi'ivɛnna
Bongo Rocks anɛ zi'ivɛnlʋg tita'ar zi'ig, dinɛ mɔr vɛnlim tis Bongo district wʋsa, ka kɛ ka nidib dʋti gɔsid. Ba mɔri zi'ivɛnlig kani dɔlisidi dʋd. Tampivɛnla la nyɛɛb tɔinɛ. Tampibɛda ayi' bɛ anina dinɛ ka ba dʋti gɔsid. Tampiig yinne maali agɔl wʋʋ gʋdidim zugnɛ bɛɛ tʋriba nɛ "mushroom". Tampiig yinne la mɛn mɔri birik nɛ ka ku'om dɔlisid ani gat, ka tampipʋʋda bɛ di zugin.

Fʋ ya'a kɛŋ Bongo sɛɛʋg saŋa, ku'okani dɔlisi kpɛn'  Vea Dam nɛ Lake nɛ vɛnlim. Bongo anɛ teŋkani an tɛɛd tiis ba'ayir. Wɛog bʋnkɔbid wʋʋ wiigi mɛn bɛ anina. Wabid nɛ nwaamis pɛ'ɛs nɛ  gbigim wʋsa bɛɛ anina.

## Ba laafi bɛllim
Bongo District mɔri  District Hospital yinne nɛ laafi zi'ins ayuobo (6) bɛ sʋ'ʋlim la pʋʋgʋn. Nini tiebʋg sibiti anɛ yinne ma'aa bɛ Yorogo dinɛ sʋŋid nidib bɛdigʋ gilig region la ni. Di da anɛ Presbyterian Church of Ghana dimi zi'eli di ka di sʋŋid northern nam atan' la wʋsa bɛ  Ghana.

## Sakur yɛla
Di mɔri senior secondary schools nam ayi', junior secondary schools nam piinɛ atan' nɛ primary schools nam pisnaasi.

## Ba pian'ad yɛla
Nidib wʋʋ 90 kɔbʋga pʋʋgʋni sʋ'ʋlim la ni pian'ad Gurene pian'ad la

## Gbanvɛɛnsa
Bosome-Freho Constituency

**Bosome-Freho Constituency** anɛ constituency banɛ bɛ Parliament of Ghana la yinne. Ba vɔɔtidnɛ gaŋ nid yinne ka o aan ba wadmaan zieni ba nɔba zug. Akwasi Boateng an wadmaani tis constituency la. O da zienɛ o mɛŋ nyadii ka nidib wʋʋ tʋsir, pisyɔpɔi nɛ ayʋobu da gaŋ o ka o kilim wadmaan. O zien constituency la nɔba zug 4th Republic of Ghana parliament la ni.

## Gbanvɛɛnsa
Bosomtwe Constituency

**Bosomtwe Constituency** anɛ constituency banɛ bɛ Parliament of Ghana la yinne. Ba vɔɔtidnɛ gaŋ nid yinne ka o aan ba wadmaan ka o zieni tisi ba. Di bɛnɛ Bosomtwe Districti bɛ Ashanti Region sʋʋlim, Ghana la. 

## Titɔdis
Bosomtwe constituency bɛnɛ Bosomtwe District linɛ Ashanti Region, Ghana sʋʋlim.

## Wadmaannib

## Vɔɔtʋg

## Gbanvɛɛnsa
Bright Bakye Yelviel Baligi

**Bright Bakye Yelviel Baligi** (born 3 May 1977) anɛ Ghana pɔlitiks nwɛɛd ka paas Wabʋg Naadɔɔg, New Patriotic Party ni. O anɛ Wadmaani tis Lambussie Constituency sʋʋlim bɛ Upper West Region.

## On siniŋ siem nɛ o sakur yɛla
Baligi yinɛ Kpare. O mɔnrɛ BSc in Agricultural Technology kasɛtta gbaʋŋ.

## Gbanvɛɛnsa
Bright Wireko-Brobby

**Bright Wireko-Brobby**  anɛ Ghana pɔlitis nwɛɛd ka ba da dua o Buniya nyaaŋ nwarig yinne la li daba yuobu yυυm tusir nɛ kɔbiswai nɛ nɛ piisyɔpɔi nɛ ayi la ni, o anɛ wadmaan n paas wadmaanib yir linɛ paas anii la Gaana Republic linɛ paas anaasi la n tis Hemang Lower Denkyira linɛ bɛ Central Region sυυlυm la. O anɛ Wabυg Naadɔɔg nid. Onɛ an Minista for Employment and Labour Relations la nyaandɔl.

## O vυm pinilυg nɛ o sakur yɛla
Ba da dua Wireko-Brobby nɛ Buniya nyaaŋ nwarig yinne la li daba yuobu yυυm tusir nɛ kɔbiswai nɛ nɛ piisyɔpɔi nɛ ayi la ni  o yinɛ Twifo Hemang linɛ bɛ Ghana Central Region sυυlυm la. O mɔr kasɛta gbaυŋ linɛ an M.S.C in Planning nɛ L.L.B n yi Faculty of Law n bɛ Kwame Nkrumah University of Science and Technology sakur la ni. O da lɛn tɔlis keŋ University of Dortmund ani ka o maal Postgraduate Diploma in Spatial Planning Digirɛɛ la.

## Tυυma
Wireko-Brobby tυm nɛ lυgsieba kυdυg sieba anɛ USAID, UNHCR nɛ UNDP. O mɛ da lɛn tυm nɛ Ghana Education Service. Onɛ mɛ da an Executive Director n tis Community Empowerment Associates.

## Pɔlitis yɛla
Wireko-Brobby anɛ Wabυg Naadɔɔg nid. Nannana onɛ an wadmaan n tis Hemang Lower Denkyira linɛ bɛ Central Region sυυlυm la.

## Yυυm tusa ayi nɛ piina yuobυ vɔɔt la yɛla
Yυυma tusa yi nɛ piina yuobu vɔt la ni ka ba da vɔt ka o di Hemang Lower Denkyira kυk la nɛ vɔt bam 15,043 kɔbiga pυυginɛ o da paamnɛ 58.4% vɔt la wυsa pυυgin ka o tiraan Maasim Tiig Na'adɔɔg nid la Foster Joseph Andoh mɛ da paam10,338 kɔbiga pυυginɛ o da paamnɛ 40.1% vɔt la wυsa pυυgin, ala ka PPP nid la Paul Kinsley Ambantem mɛ da paam 257 kɔbiga pυυginɛ o da paamnɛ 1.0% vɔt la wυsa pυυgin ka CPP nid John Felix Krampah mɛ da paam119 kɔbiga pυυginɛ o da mɔri 0.5% vɔt la wυsa pυυgin.

## Yυυma tυsa yi nɛ piisi la vɔt la yɛla
Yυυma tυsa yi nɛ piisi la vɔt la ni ka ba da lɛn vɔɔt ka di Hemang Lower Denkyira o da paamnɛ vɔt bam 14,791 kɔbiga pυυginɛ o da mɔri 52.9% vɔt la wυsa ni ka o tiraan onɛ da an Maasim Tiig Na'adɔɔg nid Foster Joseph Andoh la mɛ da paamnɛ 12,692 kɔbiga o da paamnɛ 45.4% vɔt wυsa pυυgin ala ka GUM nid Appiah Kubi mɛ da mɔri 473 kɔbiga o da mɔri 1.7% vɔt.

## Kpɛɛm banɛ ni ka o paas
Wireko-Brobby paas kpɛɛm banɛ gɔsid Trade, Industry nɛ Tourism la ni ka mɛ lɛn paas kpɛɛm banɛ an Local Government nɛ Rural Development kpɛɛmnam la ni.

## O vɔm bɛllim
Wireko-Brobby anɛ Kristo biig.

## Gbanvɛɛnsa
Brong Ahafo Region

**Brong-Ahafo Region** da anɛ sʋʋlʋm kanɛ da bɛ Ghana tensʋg. Brong-Ahafo da tʋnɛ nɛ ya-datiʋŋ baba lɛb Black Volta kɔldaag la, ka ya-nyaaŋ baba lɛb Lake Volta ni, ka ya-dagɔbʋg lɛb Ashanti sʋʋlʋm, ka Eastern nɛ Western sʋʋlʋm nam. Brong-Ahafo temʋptitaar anɛ Sunyani. Ba da yɔɔg Brong-Ahafo nɛ Dawalig nwadig la li daba anaasi daar yʋʋm 1959 la ni. ka li anɛ Western Ashanti ka ba da nɔknɛ nidib la buudi la yʋʋri pʋd teŋ la, buudi la anɛ Brong nɛ Ahafo. Yʋʋm 2019 la, nɛ yʋʋm 2018 la ni ka Ghana dim da gɔs ka sʋʋlʋm la zuoe ka ba pʋdigi li zinis atan, ka ba yʋda anɛ Bono, Bono East nɛ Ahafo region.

## Teŋ la mɔr bʋnsieba
Brong Ahafo anɛ teŋ linɛ ka sɔ wʋsa mi ye ba anɛ Kokoo kpaarib nɛ kpikpiʋŋ tʋʋma. Brong-Ahafo mɔr Akan dim la buudi malima la ba buudi malima ni hali pamm ka mɔr bʋnkɔnb bɛda hali, amaa li pʋ mɔr nyaasim ziis wʋʋ Ashanti bɛɛ Central region ka nidib kenɛ gɔsid laa. Ziibanɛ mɔr nyaasim bɛ Brong-Ahafo la sieba la anɛ Kintampo, babkanɛ ka kuom naanɛ agɔla sudigid babar la linɛ ka naasaalin ba buon ye Kintampo waterfalls la; ka Fiema, linɛ bɛ teŋkpɛŋ linɛ bɛ Boabeng-Fiema linɛ ka ba buon ye Monkey Sanctuary la (li pʋ lal nɛ Sunyani); ka national parks mɛn, Bui National Park nɛ Digya National Park.

## Sakuya yɛla
Paul Yeboah da an onɛ da yɔɔg Ghana Permaculture Institute la. Ghana Permaculture Institute yɔɔgi tis gɔmina ka ka yɔɔd yɛla n bɛ Techiman, Brong Ahafo Region, Ghana la. Tʋʋma la da yɔɔgnɛ ye li sʋŋ paal teŋkpɛmis la mɛɛb nɛ diib tʋʋma nam dɔl nɛ Permaculture sustainable tʋʋma nɛ li guub, ban na niŋ gɔs bʋnkɔnbid nɛ saalib vʋm, nɛ nidib la bɛllim teŋkpɛmis nɛ tempuusin la.

Nyunivɛsiti nam banɛ bɛ sʋʋlʋm la ni anɛ

University of Energy and Natural Resources (UENR)

Catholic University College of Ghana (CUCG)

Anglican University of Technology (AnguTech)

College of Science, Arts and Education (CSAE)

Sunyani Technical University.

Sʋʋlʋm bɔɔd niŋnwisigir diema yɛla hali pamm. Asamoah Gyan, Emmanuel Agyemang-Badu nɛ John Paintsil nɛ nimbanɛ kpɛlim anɛ banɛ bɔɔd niŋnwisigir yɛla hali. Nannanna, sʋʋlʋm la bɔɔl nwɛɛdib laasʋg gʋn-gʋn bam piina yuobʋ n bɛ ti Ghana premier league la ni. Aduana Stars F.C. anɛ gʋn kanɛ pinil yiiga n bɛ Dormaa teŋkpɛŋ sʋʋlʋm ka li bɛ Dormaa Ahenkro la. Ba yiiga ken linɛ aan ti Ghana bɔɔl nwɛɛb laasʋg ka ba buon ye league la da anɛ yʋʋma 2009 ka lɛn kpɛn kpɛn champions linɛ an Ghana premier league la yʋʋm kan noo ni. Yʋʋma 2010 la ni ka Berekum Chelsea F.C. da di yaan ka die premier league la gʋn kanɛ da die la yʋʋr anɛ Berekum. Ka Aduana Stars mɛn da die li yʋʋma 2017 bɛ Ghanaian Premier League la ni. Ka Bechem United F.C. mɛ anɛ gʋn linɛ tiel atan n bɛ ti Ghana Premier League la ni n yi  Brong-Ahafo Region.

## Districts banɛ bɛ Brong Ahafo region la
Brong Ahafo region la da yɔɔgnɛ Dawalig nwadig la ni yʋʋma 1959 la ni. Sʋʋlʋm la mɔri District nam wʋʋ bam piisi nɛ ayɔpɔi (27). Sʋʋlʋm la mɔr municipal nam anii nɛ district nam bam piina awai ka ba anɛ 

## Dakanya sieba yʋda banɛ bɛ

## Gbanvɛɛnsa
Brong Ahafo United

**Brong Ahafo United** anɛ Ghana football Club kanɛ bɛ Sunyani, nananna di nyaadnɛ Ghana Premier League la ni. Di da pinilnɛ yʋʋm tusir, kɔbiswai nɛ pisyuobʋ la ni ye di mɔr nimbanɛ bɛ Bono bɛɛ Brong anɛ Ahafo laas taaba dɔlisid bɔɔl nwɛɛb. Kilab la yʋʋr lɛn anɛ Apostles of power soccer. Ba dataas banɛ bɛ region la anɛ Bofoakwa Tano, kilab kanɛ bɛ Sunyani mɛn. Kilab banɛ mɛ bɛ region la ni anɛ Aduana Stars (banɛ di GPL champions nɔɔra yi), Berekum Chelsea, Young Apostles (BA United seed), DC United, Nsoatreman, Wamnafo might Royals, nɛ kilab banɛ kpɛlim biela banɛ pʋ pʋdigɛ.

Kilab la ninkpiema: Godfred Yeboah

Kilab la da nya Ghana Division One League bɛ zone one yʋʋm tusa ayi nɛ pisi (2020) paae yʋʋm tusa ayi nɛ pisi nɛ yinne la (2021) ka da paai anii ba taab la wʋsa pʋʋgin (8th) nɛ diib pistan nɛ ayɔpɔi (37 points).

## Labakʋda
Ba da pinil kilab la nɛ yʋʋm tusir, kɔbiswai nɛ pisyuobʋ nwadisa anaasi la daba anaasi daar (4 April 1960) ka pʋdi di yʋʋr ye Brong Ahafo United.

## Banɛ yʋʋn nwɛɛd

## Gbanvɛɛnsa
Buem Constituency

**Buem Constituency** anɛ Ghana Parliament constituency nam la yinne. Ba vɔɔtidnɛ gaŋ nid yinne ka o aan ba wadmaan.. Di bɛnɛ Jasikan districti bɛ Oti Region, Ghana.

## Titɔdis
Constituency la bɛnɛ Jasikan districti bɛ Oti Region sʋʋlim, Ghana. Di anɛ constituency nam ayi banɛ bɛ district kan la ni yinne, district yinne la anɛ Akan constituency. Constituency la da bɛnɛ Volta Region ka ba naam pʋdig Region paala dɔlisid yʋʋm tusa ayi nɛ piinɛ anii nwadis piinɛ ayi (December 2018) vɔɔtʋg la.

## Wadmaannib

## Vɔɔtʋg

Henry Ford Kamel onɛ bɛ NDC da maal kaalim la zug, ba da maal by-election 26 February 2013. Daniel Kosi Ashiaman onɛ bɛ NDC da di nɛ vɔɔt 8,640 (78%).  

## Gbanvɛɛnsa
Buipe

**Buipe** anɛ tempʋbil ka an tempʋtitaari tis Central Gonja District, district kanɛ bɛ Savannah Region sʋʋlim, Ghana Ya-datiʋŋ. 

Kuksʋma zuoe ani la zug, Buipe anɛ zinikanɛ ka ba maan samɛti tʋʋma. Black Volta la, Ghana muaa sʋma yinne dɔlnɛ teŋkan ni, ka di kɛ ka Buipe an tenkanɛ mɔr daatitaar bɛ northern Ghana.

## Gbanvɛɛnsa
Bukari Osman

**Osman Bukari** anɛ onɛ yit Garu babir ka an onɛ nwɛ'ɛd bɔll. O du'am yʋʋm anɛ 13 December 1998, ka o nwɛ'ɛb babir anɛ datiʋŋ  kpikpɛŋ tisid Serbian club Red Star Belgrade nɛ Ghana national team la. Serbian gɔmma la da kɛ' ka o an Serbia nid June 2023 yʋʋm la ni

## O bɔll kpɛ'ɛb yɛla
Bukari yiiga tiim European club la ni anɛ  Slovakian babir bɛ Trenčin la. Bukari pin'ili nɛ banɛ July 2018 bɛ Accra Lions dinɛ an o mɛŋ teŋin. O yʋma ayi' Slovakian la nii, Bukari da anɛ bɔll tita'ar yinne tiim la ni, onɛ da nwɛ' nwɛ'ɛbnam 66 ka mɔr goolnam 16 ka o sʋŋ ka ba di gool anɛ 25.  2019–20 saŋa laa, o da anɛ Trenčin bɔllnwɛ'ɛtita'ar ka ba da nɔk o kpɛ'ɛb la wʋsa ni onɛ pɛ'ʋs XI pʋʋgʋn. O da lɛm an onɛ yʋ'ʋri gim kanɛ pɛ'ɛs atan' pʋʋgʋn saŋa kanna.

## Gbanvɛɛnsa
Bunkpurugu Constituency

**Bunkpurugu Constituency** anɛ constituency yinne bɛ Ghana Parliament. Ba vɔɔtidnɛ gaŋid nid yinne ka o aan ba Wadmaan. Bunkpurugu bɛnɛ Bunkpurugu-Yunyoo District bɛ North East Region sʋʋlim, Ghana.

## wadmaannib

## Gbanvɛɛnsa
Busaans

**Busaans** anɛ mande buudi yit ya-datiuŋ bɛ Burkina Faso, ka bɛ ya-dagɔbʋg Ghana, ka lɛm bɛ ya-gɔbʋg Togo. Ba pianad la (Busandir) anɛ Mande pianad ka wɛn wʋʋ  kudumin Borgu naam teŋi bɛ ya-dagɔbug Benin teŋin ka mɛ bɛ ya-dagobug Nigeria teŋin laam nɛ Busa, Boko, nɛ Kyenga. Yuur kani lem bɛ tis Busans ka Mossi dim buon anɛ Busansi bɛɛ Busanga.

Daniel McFarland gbauŋ kani bɛ volta yɛt yɛ Busans anɛ “bugusim mande buudi banɛ ziin koldaʋg piel kani bɛ Tenkodogo teŋir (by 1300). Ba nidib bam kidik Ghana titɔdugu kɛŋi bɛ hali Togo sa. Ninsieba yɛt ye Rialle, Nakomse yaanam yinni onɛ da an Mossi tuɔngat mɛn, da anɛ Busaŋ”.

Busans kuod nɛ suma gad siel wʋsa. Busaŋ daʋ yaa bɔɔd busaŋ pʋa, di nari yɛ o tʋm bipuŋ la ma sum pɔɔgin, ka mɛ nyaŋi tis bipuŋ la  mɛŋ sum pɔɔg o yaa ti dii o.

Busans pʋdignɛ pianad bʋʋdi zinsa atan. Ba pianad bʋʋdi la anɛ Barka, Lebir nɛ Lere. Ba lem kɛŋ tuoni pʋdigi tuŋ kɔnɔb- kɔnɔb bɛdigʋ. Tʋŋ kɔnɔb kɔnɔb la zak wʋsa mɔri ba yʋʋr nɛ ba kɛliŋ ka Busans la bʋon din yɛ *dedaa*. Ba kɛliŋ la yʋn anɛ sɔ yʋur Burkina Faso. Busans anɛ nidiba ayi, anʋ pʋʋgin (2/5th) Burkina Faso nidib la wʋsa. 

## Bʋsans mɛ bɛ Ivory Coast
**Busa, Boko, Benin nɛ Nigeria**

Busa nɛ Boko dim anɛ Busans zinis bʋʋdi ayi yit ya-gɔbʋg Nigeria nɛ ya-dagɔbʋg Benin kpiɛnɛ Borgu n bɛ Nigeria tensin Niger, Kebbi nɛ Kwara (Bokobaru dim) ka mɛ bɛ Beninese Alibori nɛ Borgou.

Ba piantnɛ Busa (mɛ an Busandir) nɛ Boko (ka mɛ lem bʋon yɛ Boo). Hausa dim buoni banɛ Bussawa.

Busans pʋdignɛ tʋmis bɛdigʋ. Ba piantla mɛ ani kɔɔb kɔɔb; ba pianad Barka, ka pianad Lere, ka mɛ pianad Lebir. Busans bɛdigʋ anɛ mɔɔm (muslims). Garango Busans an banɛ bɛ ya-dagɔbʋg. Garango teŋ anɛ Busans teuŋu nbɛɛ ba kɔ ya-dagɔbʋg, ka banɛ bɛ yatʋona sakpidir la wusa bɛ Tutelage (Mossi naamsɔɔlim) Ouagadougou dim nʋʋsin, banɛ mɛ bɛ yayaŋ sakpidir la wusa mɛ bɛ Tenkodogo (Mossi naamsɔɔlim). Accra, Ghana tɛŋ banɛ ka Busans bɛ anɛ Busanga line nbɛ Kaneshie dinni nbɛ Okai Koi sɔɔlim la. Tɛŋ banɛ lɛm pas anɛ Town Council line bɛɛ Lartebiokorshie nɛ shukura nbɛ Ablekuma tɛŋpʋʋgin nɛ Nima, Ayawaso tɛŋsʋʋgin. Busandirrin Lingani dimi mɔr naam paŋ ka lɛm mɔr tima paŋ. Bani mɔr naam paŋ la kai banɛ zanl naam zupibʋg laa amaa banɛ tisid naam zʋpibʋg la. Sɔ kai mɔr paŋ kanɛ ka ʋ na nyaŋi pit zʋpibʋg kanɛ ka Lingan banɛ bɛ Tangaré tɛŋkpiŋin Garango yit Boulgou (Burkina Faso) dim mal nɛ tiim laa. Lingani anɛ tɔnɔs dim ka ba malʋŋ kanɛ ain kikaŋ nɛ ba yaanam tɔnɔs kpan la nan kpɛm bɛ zina Tangaré zuɔrini kpa nɛ Lingani yin. Busans mʋmidi ba nidibnɛ ba ya saman ani ka din paan naasi. Busans tʋúdi ba yaadnɛ wʋʋ dɔgbilignɛ ka lɛɛ mɔr vɔɔr fiinf kani ka sɔ na nyaŋ tak kʋm la. Ba na nyaŋi mʋm nidib bɛdigʋ saman yinni. Yaad ka ba nɔkidi pibin yaʋg la nɔɔr. Barso onɛ an Busans yaanam yinni la da anɛ tɔnɔs. 

## busaans buudi sieba nɛ ba pɔɔr

## Gbanvɛɛnsa
Buudi Malima

**Buudi malima** anɛ dinɛ nɔbigid buudi ka paan buudii, an gυn-gun kɔnɔb kɔnɔb siem bɛɛ banɛ an buud sieba. Buudi bɛlim nɛ li paŋ anɛ nidib yaa mii ba bundi malima, ba buudi kisυg, ba bundi pood nɛ an siem ka maanɛ li sυυŋa.

Baakɔlυg maana anɛ dinɛ ka li malima pυ nie paalυ ka sɔ wυsa mii  li malima, alazaŋ ka vɛɛnsυg daa maal ye li baŋ baakɔlυg malima la nɛ maan siem siem kusaalin, li kas-kas anɛ Dubug nɛ saam dɔɔddim banɛ bɛ Dagunga nɛ Bulingin bɛ Sabil Sυυlum. Li daa anɛ dɔɔdi ayi nwa ka vɛɛnsid la daa gaans maal vɛɛnsυg nwa. O daa gɔs gaans nɛ vɛɛsυg nidib anii dies labaya nwa maali o tuuma la. Pυab daa anɛ atan ka daub mɛ an an. Laabanɛ ka vɛɛnsid la daa nɔki dies labaya la daa anɛ nɔɔrin bυosa. O daa zaŋi taŋaruŋɔ gbane sɔns sieba.

Vɛɛnsυg nwa gbanar daa anɛ ye li nyaŋ nies paal baakɔlυg waalυg maana nɛ an siem kusaalin. Vɛɛnskaŋa paal ye baakɔlυg anɛ dinɛ ka li tυυma kae naanaa amaa li dɔlisidi yɛla bɛdigɔ ka nan waan bɛɛ maan baakɔlυg malima.

## Baakɔlυg nɛ an siel
Nidib bɛdigɔ sɔbi ba gbani pianad paani ba pυtɛnɛra nɛ an siel kati waae baakɔlɔlυg yɛla.

Mam mɛ mali n vɛɛnsa paam nidib bɛdigɔ ka ba paan baakɔlug yɛla nɛ an siem siem.

Sieba mɛ maali ba vɛɛnsa paan linɛ an baakɔlυg, Baakɔlυg nɛ yi zinsia na, li nyɔɔdi nɛ an siel tisid nidib nɛ li nyɔɔd nɛ an siem tis baakɔndim.

## Baakɔlυg nyɔɔd nɛ an siel
Atereburo, (1997) sɔbi o gbauŋ baakɔlυŋ yɛla bɛ Garus pianadi paal baakɔlυg nyɔɔd nɛ an siel tisa mɔri sυgid bɛdigɔ tisid sɔ wυsa. Li anɛ linɛ ka ba mɔri gɔɔdi ba yir yɛn ka nimbɛɛd kυ gɔɔsidi ba yir yɛn kanimbɛɛd kυ nyaŋi kpɛn yirim la na daam sɔ. Li kɛt ka nidib paamid arezak, ba na kɛŋ baakɔlυg sɔb sanan buos sυobanɛ ka ba na dɔlis ka  yɛla keŋ sŋa tisiba bɔzugɔ on na min bɛog yɛla ka na nyaŋi paal.

## Gbanvɛɛnsa
Bʋnkɔnbid Yʋda

## Bʋnkɔnbid gbin
Kusaalinɛ, ti mɔr bʋnkɔnbid bɛdigʋ; ti mɔr banɛ an yin bʋnkɔnbid, ka mɛ lɛm mɔr banɛ an wɛʋg- bʋnkɔnbid. Fʋ ya'a lɛm kɛŋ tuon bʋnkɔnbid lɛm pʋnɛ zin'is bɛdigʋ; bʋnkɔnb-ian'ada, bʋnvuuda, banɛ ken nɔba anaasi , banɛ ian'adi sebisid wʋʋ lɔŋ bɛɛ ngbam nɛ banɛ bɛ wʋsa. 

## Bʋnkɔnb-ian'ada
niig                                        

dawan  

adaanlʋg                              

silig 

zuug      

alakinpielʋg               

agaag                                  

viig

## Bʋnkɔnb-vuuda
waaf                                     

abaŋkusɔl                      

akɔn'ɔs                                

abaŋjia

gbanzaag                                                                         

baŋdaag                                            

ʋʋg                                      

## Bʋnkɔnbid banɛ kɛn nɔba anaasi
naaf                                      

baa                             

amus/adɔɔbiig                      

gbigim

wɛbaa                                  

wief                              

yʋgʋm                                  

bʋŋ

pɛ'ʋg                                    

bantikaraʋg                   

dindɛog

## Bʋnkɔnbid Banɛ Bɛ Kuomin
Zimi banɛ an:

Wia

Sabiliŋ

Sɛɛʋg

## Gbanvɛɛnsa
Carlos Kingsley Ahenkorah

**Carlos Kingsley Ahenkorah** anɛ Ghana politiks nid ka an Parliament nid tis Tema ya tuon. Ya'asee, o da anɛ Trade nɛ Industry Minista nyaaŋdɔl tis Ghana. O mɛ lɛm anɛ kpeem tis Carlos King Freight Service la ni.

## Sakur Ken
Ahenkorah da keŋi Tema Secondary sakur la nɛ Abuakwa State College. O da paam Arts master kasɛta gbauŋ (Ports ni Kuomin suor ken tʋʋma) nyi kasɛta gbauŋ tita'ar kanɛ ka ba buon degree Na'asaalin la Maritime University n bɛ Nungua Accra /Ghana Kpe-kpeŋ University la ni 2013.

## Tʋʋma
O da tʋmnɛ Jospong Consortium. O da anɛ kuos nyi 2004 ti paae 2006. O da anɛ Zoomlion Ghana Limited nɛ Director tis J.A. Plant Pool Limited 2007 nɛ 2012 tensʋg. O da anɛ pa'an bɛ Ghana Maritime University hali 2005 ka an pa'an bɛ Ghana Institute nɛ Public Administration (GIMPA) hali 2010. O nan gɔt Carlos King Freight Tʋʋma hali 1992.

## Dauŋ
Ba da yɛl o yee, o lɛm nya'aŋ o kpemir la ni ban da nvɛɛns ka o mɔr Na'asar dankɔŋ la ka yit yi'iŋi n sɔsid nɛ paati dim la.

Yʋʋm 2020 la nii, o da keŋ ban gʋn yʋda zi'ig la la'am nɛ on da mɔr dankɔŋ ba'a la. Li da nar ye o bɛ su'ak zi'ig.

Nɛ zugɔɔ, la'asʋg dim banɛ an Occupy Ghana da bɔɔd isib gɔmma sa'an. Ghana Zugraan da tis o dabisa ye o lɛb nya'aŋ.

3 June 2020 la nii, o da sigya. Yʋʋm 2021 parliament pian'ad-pian'ad vootʋg la ni, ba da nyii Ahenkorah TV ni ka o su'a nɔk vootʋg gbana ka fut dim nga'a o.

Ba Majority kpeem Osei Kyei-Mensah Bonsu da ke'es ye on pʋ yɛl o ye Carlos Ahenkorah zɔkim vootʋg gbana. 

## Gbanvɛɛnsa
Celestinian Forgiveness

**Celestinian Forgiveness** (bɛ Italian: *Perdonanza Celestiniana*) anɛ buudi malʋŋ ka lɛn an labakʋda kanɛ ka ba maan yʋʋm yʋʋm L'Aquila, Italy, nwadisa anii la naarin. Di anɛ catholic jubilee malʋŋkanɛ ka Pope Celestine V nɛ o bull *Inter sanctorum solemnia* (ka sieba mɛ buon ye *[[Bull of Pardon|Bull of Pardon]]* bɛɛ *Bull of Forgiveness*) da pinil yʋʋm tusir, kɔbisyi nɛ piswai nɛ anaasi (1294) la ni.

Din yi yʋʋm tusa ayi nɛ piinɛ yinne (2011) la ni, malʋŋ la mɛ yʋʋm paas "Heritage of Italy for tradition" ("Patrimonio d'Italia per la tradizione") ka yʋʋm tusa ayi nɛ piinɛ awai (2019) la ni, ka ba da zaŋi li paas UNESCO Representative List of the Intangible Cultural Heritage of Humanity ni.

## Gbanvɛɛnsa
Central Tongu Constituency

**Central Tongu Constituency** anɛ sʋʋlʋm kanɛ paas ti Ghana wadmaanib yir la ni mɛn. Ba vɔtidi gaŋid wadmaan vɔɔt saŋa onɛ na zienɛ ba nɔba zug wadmaanib yir la vɔɔt saŋa. Central Tongu kpienɛ nɛ North Tongu district linɛ Ghana Volta Region sʋʋlʋm la.

Sʋʋlʋm punɛ buudi nam ziis atan banɛ an; Bakpa, Mafi nɛ Kpoviedzi. Ka tempʋtitaar Mafi Adidome.

## Senior High Sakur nam banɛ bɛ sʋʋlʋm la ni

## Lin kpie nɛ zinisieba
Kʋk la kpienɛ nɛ North Tongu District linɛ bɛ Ghana Volta Region sʋʋlʋm la. Pɔi ka yʋʋma 2004 nwadis piina ayi ni ka ba maal Gɔmina nɛ Wadmaanib vɔt la, ka Old North Tongu constituency la da pʋdignɛ linɛ ka ba buon nannanna ye North Tongu nɛ Central Tongu constituencies la.

## Wadmaanib banɛ kpɛn wadmaanib yir la

## Gbanvɛɛnsa
Chakkirako

**Chakkirako** (Japanese: チャッキラコ) anɛ waa kanɛ ka ba waad malima nam ni bɛ Miura, Japan sʋʋlim, yʋʋmpaal malima ye ba nyɛ zugsʋŋ, li kas-kas anɛ ba zimi gbanab yɛla. Yʋʋm tusa ayi nɛ awai la ni, UNESCO dim da kaali li paas malima banɛ ka ninvʋsaalib maan pʋʋgin. Yʋʋm tusir, kɔbʋs wai nɛ pisyɔpɔi nɛ ayuobu la, Japan gɔmɛna da siak ye waa kaŋa nar ka ba gu li ka li da yii ba malima pʋʋginɛ.

Waa nwa da pinilnɛ Edo saŋa, ka ba da waadi pʋʋsid saam. Yʋʋm kɔbʋs piiga nɛ anii tɛnsʋk la, li da kilimi ba puasada waa. Yʋʋm wʋsa yʋʋmpaal nwadig wʋsa pʋʋgin, pʋasada wʋʋ piiga waae pisi na yɛ fuud banɛ ka ba buon kimono, ka ba yʋma an lin yi yʋma nu paae piinɛ ayi ɛɛnti waad waa la ba badanam tuon bɛɛ ba yaan. Ka pʋa kʋda paae anu bɛɛ piiga gaadi ba tuoni yʋʋm *a capella yʋʋma tisidi ba*.

## Gbanvɛɛnsa
Chamamé

**Chamamé** (Guarani tis: paati, pʋ dɔl suorɛ) anɛ folk yʋʋma kanɛ yi Northeast Argentina nɛ Argentine Mesopotamia. Yʋʋm tusa ayi nɛ pisi (2020) la ni, Chamamé da paas UNESCO Intangible cultural heritage laad la ni Argentina da gaŋi li yʋʋm tusa ayi nɛ piinɛ anii (2018) ni la.

Chamamé lɛn anɛ buudi malima yʋʋma ka ba nwɛɛdi li South America titɔdig baba, nwɛnɛ Paraguay nɛ Uruguay.

Jesuit reductions dinɛ bɛ sʋʋlimin la kpɛmisid buudi malima nɔbʋgir ka di da an ala keŋ paae sankanɛ ka Spanish Crown da yis Jesuits la 18th century naarin. Zinikaŋa ni, Yapeyú, Corrientes da an buudi malima yʋʋma wʋsa tensʋk  centre ka nidib bɛdegʋ tiesidi paan ye Chamamé yinɛ anina. Ka ban nwɛɛd nɛ bʋnnwɛɛdanam nwɛnɛ Spanish guitar, nɛ googi nɛ accordion nami gɛndigid la, dinɛ kɛ ka ba pʋdi li ye "Chamamé". Ban da maan Chamamé siem kʋdʋmin la nwɛnɛ 20th century la ni nam bɛ nananna, ka ban yʋʋr la ye 'Chamamé' da pʋm bɛnɛ hali yʋʋm tusir, kɔbiswai nɛ pistan nɛ yinne (1931) la ni; yʋʋm bama buudi, din da nan kae la, ba da buoni linɛ *Corrientes Polka*.

Chamamé, yinɛ schottische ka Volga German immigrants da mɔri li kena, ka di mɔr Guaraní tiakir, laasnɛ Spanish guitar nɛ European accordion yi nimbanɛ da mɔri li ken zinigin la na 20th century la saŋa.

Chamamé kaalʋg wʋsa pʋʋgin anɛ Teresa Parodi, Tránsito Cocomarola, Ramona Galarza nɛ Chango Spasiuk.

## Gɔsim nɛ mɛn
Music of Argentina

Schottische

Jenkka

## Gbanvɛɛnsa
Charles Acheampong

**Charles Acheampong** anɛ Ghana pɔlitiks nwɛɛd ka paas Wadmaanib yikanɛ paasi anii la Gaana republic kanɛ paasi anaasi la ni tis Lower West Akim Constituency bɛ Eastern Region sʋʋlim la Wabʋg Naadɔɔg, New Patriotic Party nɔba zug. O anɛ board member tis Ghana News Agency.

## On siniŋ siem nɛ o sakur yɛla
Ba da dʋa Acheampong nɛ yʋʋm tusir kɔbiswai nɛ pisnii nɛ yinne Nwadisa anu daba awai daar (9 May, 1981) ka o yi Osenase bɛ Eastern region sʋʋlim la. o da maali o Masters degree in Wireless Communication yʋʋm tusa ayi nɛ piinɛ ayi la ni (2012).

## Tʋʋma
Acheampong da anɛ manager tis National Communications Authority.

## Pɔlitiks tʋʋma
Acheampong bɛnɛ Wabʋg Naadɔɔg la, NPP ni ka an Wadmaani tis Lower Akim West Constituency bɛ Eastern region. Yʋʋm tusa ayi nɛ pisi (2020) Ghana wʋsa vɔɔtʋgin la, o da di kʋk la nɛ vɔɔt tusa pisi nɛ ayɔpɔi, kɔbisnu nɛ pisi nɛ ayɔpɔi (27,527) ka NDC nid la, Micheal Adu-Sei paam vɔɔt tusa piinɛ awai, kɔbisyɔpɔi nɛ pisnaasi nɛ anaasi (19,744) GUM nid la, Baidoo Seth Nicholas Kwame paam vɔɔt kɔbisnaasi nɛ pisyuobʋ nɛ anaasi (464).

**Laasnaɛ ni ka o tʋm**

Acheampong paasnɛ Public Accounts Committee nɛ Communications Committee.

## Mɛŋ bɛlim
Acheampong anɛ Kristo biig.

## Gbanvɛɛnsa
Charles Binipom Bintin

**Charles Binipom Bintin** anɛ Ghana pɔlitis nwɛɛd ka da paas Seventh Parliament of the Fourth Republic of Ghana zieni tis Saboba Constituency bɛ Northern Region la wabʋg naadɔɔg, New Patriotic Party nɔba zug. 

## On siniŋ siem nɛ sakur yɛla
Ba da dʋa Charles Binipom Bintin nɛ Kuntuli-Saboba dinɛ bɛ Northern Region sʋʋlim, Ghana yʋʋm tusir, kɔbiswai nɛ pisyuobʋ nɛ anaasi nwadis anii dabpisi nɛ ayi daar (22 August 1964). O da keŋ University of Ghana maal Diploma in Adult Education yʋʋm tusir, kɔbiswai nɛ piswai nɛ awai (1999) la ni ka da tɔlisi keŋ University of Cape Coast maali o post graduate studies in Arts yʋʋm tusa ayi nɛ ayɔpɔi (2007) la ni.

## Pɔlitis
Charles Binipom Bintin da kpɛn wadmaannib yin la yʋʋm tusa ayi nɛ anu yʋʋmpaal nwadig daba ayɔpɔi daar (7 January 2005) wabʋg naadɔɔg, New Patriotic Party nɔba zug ban da vɔɔt o ye o lieb wadmaan tis Saboba Constituency yʋʋm tusa ayi nɛ anaasi (2004) (nwadis piinɛ ayi' la ni). Ba da vɔɔt o ye o lieb wadmaani tsi Saboba Constituency fourth parliament la fourth republic of Ghana zugraan kʋdʋg J.A Kufour saŋa. O da paam vɔɔt tusa piiga, kɔbisnaasi nɛ pisnaasi nɛ yinne (10,441) dinɛ zieni tis vɔɔt pisnu nɛ atan dual pisyuobʋ kɔbiga pʋʋgin (53.60%) ka oa taaba la, Bilijo Nayon onɛ bɛ maasim tiig naadɔɔg, National Democratic Congress la da paam vɔɔt tusa ayɔpɔi, kɔbisnii nɛ piswai nɛ ayi (7,892) dinɛ zieni tis vɔɔt pisnaasi dual pisnu kɔbiga pʋʋgin (40.50%) yi vɔɔt la wʋsa pʋʋgin ka Kenneth Wujangi onɛ bɛ People's National Convention la da paam vɔɔt tusir yinne, kɔbiga nɛ pisnu nɛ ayɔpɔi (1,157) din mɛ zɛmnɛ vɔɔti anu dual piswai kɔbiga pʋʋgin (5.90%) yi vɔɔt la wʋsa pʋʋgin. Charles Binipom Bintin da diya lieb wadmaani tis Saboba Constituency. 

## Mɛŋ bɛllim
Charles Binipom Bintim mɔr pʋa nɛ biisa atan ka an Kristo biig.

## Tʋʋma
Charles Binipom Bintim da tʋmnɛ Ghana gbaʋŋ zamisʋg lʋgʋr la, Ghana Education Service an paan (Tutor) bɛ Evangelical Presbyterian Secondary School  yʋʋm tusir, kɔbiswai nɛ piswai nɛ awai (1999) paae yʋʋm tusa ayi nɛ yinne (2001) la ni. O da anɛ Diisi (District Chief Executive) tis Saboba-Chereponi District yʋʋm tusa ayi nɛ yinne (2001) paae yʋʋm tusa ayi nɛ atan (2003) la ni. O da anɛ Northern Region minister nyaandɔl yʋʋm tusa ayi nɛ atan (2003) la keŋ paae yʋʋm tusa ayi nɛ anu (2005) ka da lieb wadmaani tis Saboba Constituency din yi yʋʋm tusa ayi nɛ anu (2005) paae yʋʋm tusa ayi nɛ awai (2009). O da lɛn anɛ Minister for Local Government din yi yʋʋm tusa ayi nɛ anu (2005) paae yʋʋm tusa ayi nɛ awai (2009).

## Gbanvɛɛnsa
Charles Konadu-Yiadom

**Charles Konadu-Yiadom** (du'am yʋʋm anɛ 24 Sigsaa/Nwadisayuobʋ 1968) anɛ Ghana pɔlitis nwɛɛd ka an wadmaan n paas wadmaanib yir linɛ paas ayɔpɔi la Ghana Republic linɛ paas anaasi la ni n tis Nkoranza South linɛ bɛ Bono East Region sʋʋlʋm la, o anɛ Wabʋg Naadɔɔg nid.

## O vʋm pinilʋg nɛ sakur yɛla
Ba da dua Konadu-Yiadom nɛ nwadis anu la dabisim piisi nɛ anaasi la yʋʋma1968 o yinɛ Nkoranza linɛ bɛ Bono East Region sʋʋlʋm Ghana la. O da die o Diploma kasɛta gbaʋŋ bɛ zamisʋg linɛ an Democracy, Naam diib yɛla, kpɛmbir nɛ Nɔbigir n yi University of Ghana sakurin la.

## Tʋʋma
Konadu-Yiadom da an Darɛta n bɛ Brite Life Microfinance tʋʋma la ni.

## Pɔlitis
Konadu-Yiadom anɛ Wabʋg Naadɔɔg nid. O da anɛ wadmaan n tis  Nkoranza South sʋʋlʋm lin da yi 2017 ti paae yʋʋma la ni 2021.

## Yʋʋma 2016 vɔt yɛla
Yʋʋma 2016 vootʋg la ni ka Ghana dim da maal vɔt la ka o di, o da paamnɛ vɔt bam 22,300 kɔbiga pʋʋgin o da mɔri 50.7% vɔt la kanl wʋsa ni ka Maasim Na'adɔɔg Tiig nid la Emmanuel Kwadwo Agyekum mɛ da mɔr vɔt bam 21,315 ka kɔbiga pʋʋgin ka o mɔr 48.5% yi vɔt la kanl wʋsa ni, ka PPP nid la Emmanuel Osei Antwi mɛ da mɔr 227 ka kɔbiga pʋʋgin ka o mɔr  0.5% n yi vootʋg la kanl wʋsa ni, ka CPP nid Justice Baah Mathuselah da mɔr 100 ka kɔbiga pʋʋgin ka o mɔr 0.2% yi vootʋg la wʋsa ni, ka PNC nid Florence Ampour da mɔr vɔt bam 25 kɔbiga pʋʋgin o da mɔri 0.1% vɔt la wʋsa ni.

## Yʋʋma 2020 vɔt yɛla
Yʋʋma 2020 vɔt la ni ka Ghana dim da maal la ka o kɔŋ kʋk la ka Maasim Tiig nid Emmanuel Kwadwo Agyekum di ka bas o. Konadu-Yiadom da mɔri vɔt bam 22,219 kɔbiga pʋʋgin o da mɔri 43.04% n yi vɔt la wʋsa ni ka Maasim Tiig nid la Emmanuel Kwadwo Agyekum mɛ da mɔr 29,408 kɔbiga pʋʋgin o da mɔri 56.96% vɔt la wʋsa ni, ka PNC nid la Florence Ampour da mɔr zaalim 0 kɔbiga pʋʋgin o da mɔri 0% vɔt la kanl wʋsa ni.

## O vʋm bɛllim
Konadu-Yiadom anɛ Kristo biig.

## Dinɛ ka o tʋm
Yʋʋma 2018 la ni, ka o da tis sakur bibis banɛ sɔbidi akarim gaad taaba (BECE) la diib n bɛ o sʋʋlʋm la ni ba sɔbʋg saŋa la. O mɛ da lɛn da kʋkʋs wʋʋ bam kɔbis yi (200) n tis Nkoranza Senior High Technical Sakur la.Yʋʋma 2019 la ni, ka o da nɔk ligidi GHS 26,000.00 n sʋŋ ka ba tu bulis n tis Nkoranza Senior High Technical Sakur.

## Nidib n yamis sieli tis o
Nwadis piinɛ yinne la ni yʋʋma 2017 la ni, ka ba da yinɛ piana ye Konadu-Yiadom nwɛɛ Diana Attaa Kissiwaa malifu, Nkoranza sʋʋlʋm D.E.C. la ba da yinɛ nɛ pianadnam bɛdigʋ naasaa sɔɔngin. Lin nyaaŋ ka ti Ghana pulis da yina yɛl ye li kaa sidaa.

## Gbamvɛɛnsa
Charlotte Kesson-Smith Osei

**Charlotte Kesson-Smith Osei****,** Ba da dʋa o nɛ yʋʋm 1969 nwadisa ayi la ni li dabisir yinnɛ daar,  o anɛ kɔmisina vɔtʋʋg la ni, o lɛn anɛ Ghana wadmaan ka mɛ kʋkdaan kʋdʋg kanɛ da tʋm vɔɔtʋg tʋʋma Ghana nil in yi yʋm 2015 keŋ paae yʋm 2018 nwadisa ayuobʋ la nika ba da yisʋ tʋʋma la ni. Linɛ da taasi o yib la da anɛ ligidi pianabaalis da kɛnna. Ghana supreme court dim da mɔnɛ pianad tuam wadanam kɔnkɔnb ayi. O da anɛ pʋakanɛ an yiiga sɔb tum Electoral Commission of Ghana lin yi saŋkanɛ ka Ghana da paam Asʋmmɛŋ la ni. Ban da nan pʋ nɔkʋ tʋʋma la ni la, o da anɛ kʋkdaan bɛ National Comission for Civil Education. Yʋm 2019 nwadisa anu la ni, ka United Nations dim da gaŋi o yɛ o an pianazug saalisna ni, ka mɛ sʋŋ ka yʋm 2019 pɛrizidɛn vɔɔt la tʋʋma kɛŋ sʋm bɛ Afghanistan.

## O bɛlim nɛ o sakur kɛn
Ba da dua Osei nɛ Nigeria, o ma kanɛ da laas nɛ West Africa teŋ la da ka Ghana nida ka o saam mɛ laas nɛ West Africa tɛŋ, o mɔr duadib banɛ an Ghana nidib. Osei da kɛŋ nɛ sakur bɛ Ghana National College linɛ bɛ Cape Coast. O da tɔlis nɛ kɛŋ University of Ghana zing kanɛ ka o paam o LLB yʋm 1992 la ni nɛ Ghana sakur kanɛ ka ba maan  wadanam la anina ka o paam miilim k aba buolʋ yɛ o tʋm yʋm 1994. O mɛ mɔri Master of Business Leadeaship ka li yinɛ University of South Africa, Pretoria yʋm 2006, Master of (LLM), yitnɛ Queen's University, Kingston, Ontario, Canada.

## Tʋʋma
Osei da anɛ  paan nyandɔl bɛ wadmaanib ni, University of Legon, Legon yʋm 1994 kɛŋ paae yʋm 1995. o da tʋmnɛ wʋʋ wadmaanɛ bɛ Laryea kɔmpen  Accra lin yi yʋm 1994 kɛŋ paae 1997, o mɛ da anɛ kpɛɛm bɛ Ghana Commercial Bank lin yi yʋm 1997 keŋ paae yʋm 2002. O mɛ da lɛn paanɛ Commicial Law bɛ University yʋm 1997 paae 2003. Lin yi yʋm 2002 paae yʋm 2005, Osei da tʋm nɛ generai counsel tʋʋma bɛ Ghana Unibank la ni, ka lin yi yʋm 2005 paae yʋm 2011 ka an onɛ pinil nɛ tuongat  bɛ Business Lawyers. Prime Attoneys. O da anɛ kʋkdaan bɛ National Commissioner for Civil Education yʋm 2011 paae yʋm 2015. Yʋm 2015, ba da gaŋ o nɛ yɛ o an kʋkdaan bɛ  Electoral Commission of Ghana ka o tʋm zugraan tʋʋma tis Ghana yʋm 2016 Presidential and Parliamentary Elections la ni yʋm 2019 nwadisa anu la ni, United Nations da gaŋi Charlotte Osei ka o an International Non-Voting Electoral Commissioner tis Ashraf Ghani. On an Non-Voting Electoral Commissioner o da tis nɛ guud  bɛ Commissioner la ni ka tiebid vɔɔtʋg kanɛ wʋsa lɛb anina baba, o da sʋŋʋd yɛ o kɛ ka dinɛ wʋsa bɛ vɔɔtʋg ni ka an daʋŋ, o na kɛ k aba maal siel wʋsa sʋŋa ka daaʋŋ kae li ni.

## Gbanvɛɛnsa